હજુ આ લમણાજીક ચાલુ હતી ત્યાંજ પરિસ્થિતિ પામી જઈ એક હોંશિયાર જમાદાર સાહેબ ખાને આરોપીને હાથકડી સહિત જ લોકઅપમાંથી બહાર કાઢી દાદરો ચડી ત્રીજા માળે અગાશીમાં વાંકાવાંકા ચાલીને અગાસીનાં બીજે છેડે જે ફોજદારોના કવાર્ટરનો દાદરો હતો ત્યાં પહોચી ગયા આ ફોજદારી કવાર્ટરોમાં કોઈ ફોજદારો રહેતા નહિ હોઈ તેમાં નવા બદલાઈને આવેલા તથા કુંવારા પોલીસ કોન્સ્ટેબલોની બેરેક તરીકે તેનો ઉપયોગ થતો હતો.